Հոկտեմբերի 20-ից 28-ը մարզասերների ուշադրության կենտրոնում կլինի Բուդապեշտը: Այդ օրերին Հունգարիայի մայրաքաղաքում հաջորդաբար կանցկացվեն ազատ, ապա` հունահռոմեական ըմբշամարտի աշխարհի առաջնությունները: Նշված երկու մարզաձևերի հայաստանյան հավաքականները նույն հաջորդականությամբ նախապատրաստական վերջին փուլի ուսումնամարզական հավաքներն են անցկացնում Երևանի Օլիմպավանում, գրում է ՀԱՕԿ-ի պաշտոնական կայքը: